b'\n_START_ARTICLE_\nLo Campaneret\n_START_SECTION_\nHist\xc3\xb2ria\n_START_PARAGRAPH_\nVa sortir amb la intenci\xc3\xb3 de tractar els temes locals de forma ir\xc3\xb2nica i sat\xc3\xadrica. Dirigit pel poeta alguer\xc3\xa8s  Antoni Ciuffo, que va viure a Reus una temporada, se\'n coneixen nom\xc3\xa9s dos n\xc3\xbameros, del 22 i el 29 de maig de 1909._NEWLINE_El Campanaret (aqu\xc3\xad Campaneret) era una casa cantonera, avui desapareguda, entre els carrers de Llovera i de l\'Amargura a la ciutat de Reus, que estava coronada per una petita torre amb un rellotge i una campana. Va ser constru\xc3\xafda l\'any 1867. _NEWLINE_A la seva presentaci\xc3\xb3, figura que l\'edifici es presenta per regidor municipal i avan\xc3\xa7a el seu programa: "Lo primer que tractarem de conseguir ser\xc3\xa1 la supressi\xc3\xb3 inmediata del alumbrat p\xc3\xbablich per atentatori al desarrollo natural de la industria criaturil [...] Per altre part, convensuts igualment de la necessitat que Reus t\xc3\xa9 d\'aygua no hem deixat de pensar en aquest problema, per\xc3\xb2 tenim la satisfacci\xc3\xb3 de dir que ho hem resolt promte [...] tenim ja la seguretat per carta del Francol\xc3\xad [...] de venir a passar tres mesos cada istiu al nostre poble".\n_START_SECTION_\nAspectes t\xc3\xa8cnics\n_START_PARAGRAPH_\nDe format foli, amb cap\xc3\xa7alera mixta i de vuit p\xc3\xa0gines, s\'imprimia a la Impremta de Montserrat Rosich. El preu era de 10 c\xc3\xa8ntims i la redacci\xc3\xb3 al carrer de la Pres\xc3\xb3 n\xc3\xbam. 9.'